ตั้งทีมงานจับตาทุนจีนซื้อ ม.เอกชนไทย
ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ,ตนได้ทำหนังสือถึง พล.อ.ประยุทธ์ จันทร์โอชา นายกรัฐมนตรี เรื่องที่มีกลุ่มทุนจีนเข้ามาซื้อกิจการสถาบันอุดมศึกษาเอกชนของไทย ซึ่งจากการตรวจสอบเบื้องต้น พบว่ามีทุนจีนเข้ามาถือหุ้นสถาบันอุดมศึกษาของไทยประมาณ 2-3 แห่งเท่านั้น ยังไม่ถือเป็นเรื่องผิดกฎหมาย เนื่องจากนิติบุคคลที่ขอรับใบอนุญาตจัดตั้งสถาบันการศึกษาเป็นบริษัทของไทย แต่จีนเข้ามาถือหุ้น ขณะที่เรื่องกรรมสิทธิ์การถือครองที่ดินยังคงเป็นของมหาวิทยาลัย,รมว.อว.กล่าวต่อว่า แต่ อว.ไม่ได้นิ่งนอนใจ ได้วางแผนรับมือกับเรื่องดังกล่าว โดยได้ตั้งคณะทำงานเฝ้าระวังโดยมีกระทรวงที่เกี่ยวข้อง อาทิ อว. กระทรวงพาณิชย์ กระทรวงการต่างประเทศ กรมที่ดิน สภาความมั่นคงแห่งชาติ (สมช.) สำนักงานตรวจคนเข้าเมือง (ตม.) เป็นต้น เป็นคณะทำงาน เบื้องต้นตนได้สั่งการให้เน้นเรื่องของการกำกับดูแลเรื่องคุณภาพมาตรฐานการจัดการศึกษาภายใต้กฎหมาย อุดมศึกษาเพื่อคุ้มครองผู้บริโภค และมาตรฐานการจัดการศึกษาของไทย และกำชับให้สำนักงานคณะกรรมการการอุดมศึกษา (สกอ.) ต้องเข้าไปกำกับดูแลเรื่องมาตรฐานการจัดการศึกษาของสถาบันเหล่านั้น และต้องประสานกระทรวงต่างประเทศเรื่องกระบวนการออกวีซ่านักศึกษาต่างชาติ และประสานกระทรวงแรงงานเรื่องการลักลอบทำงาน เช่น ร้าน ขายอาหาร ขายของตามพื้นที่ต่างๆ หรือทำธุรกิจในไทยอย่างใกล้ชิด,ผมได้เสนอนายกรัฐมนตรีว่า กระทรวงพาณิชย์ ต้องไปพิจารณาการถือหุ้นแบบนอมินีว่ามีกฎหมายอะไรควบคุมอยู่ รวมทั้งการออกวีซ่านักเรียนนักศึกษาของกระทรวงต่างประเทศต้องมีความชัดเจน เหมือนสหรัฐอเมริกา ซึ่งออกวีซ่าประเภท J1 visa และกำหนดระยะเวลาที่อยู่ในไทยให้เหมาะสม ขณะที่ ตม.ต้องเข้มงวดการตรวจคนเข้าเมือง และตำรวจต้องกวดขันเรื่องการตรวจและรายงานผลกรณีพบนักศึกษาต่างชาติที่ลักลอบไปทำงาน เป็นต้น ซึ่ง อว.พร้อมจะเป็นเจ้าภาพเชิญประชุมทุกหน่วยราชการที่เกี่ยวข้อง เพื่อประสานให้เป็นไปตามกฎหมายที่เกี่ยวข้อง ดร.สุวิทย์กล่าว.
ตนได้ทำหนังสือถึง พล.อ.ประยุทธ์ จันทร์โอชา นายกรัฐมนตรี เรื่องที่มีกลุ่มทุนจีนเข้ามาซื้อกิจการสถาบันอุดมศึกษาเอกชนของไทย
กลุ่มทุนจีน,ซื้อกิจการ,มหาวิทยาลัยไทย,ทุนจีน,สถาบันอุดมศึกษา,สุวิทย์ เมษินทรีย์,ถือหุ้น,การศึกษา